钦定古今图书集成/明伦汇编/氏族典/第581卷 > 耶律重元
## 钦定古今图书集成/明伦汇编/氏族典/第581卷 > 耶律重元

按《辽史皇子表》，“圣宗子重元，小字孛吉只，行第二。太
平三年，封秦国王。兴宗立为皇太弟，道宗册为皇太
叔，免拜不名，复赐金券。历南北院枢密使，南京留守。
钦哀皇后称制，密谋立重元。重元以所谋白于上，上
益重之，拜天下兵马大元帅，未尝离辇下。清宁九年，
车驾秋猎泺水，重元子涅鲁古与陈六、萧胡睹等四”
百馀人谋反，诱胁弩手军攻行宫。将战，其党多悔过
效顺，各奔溃。重元奔走大漠，军溃，自杀，子涅鲁古战
殁。